Oficiālais Vēstnesis L 029 , 03/02/1999 Lpp. 0051 - 0054



Komisijas Lēmums (1999. gada 25. janvāris) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz durvīm, logiem, slēģiem, aizvirtņiem, žalūzijām un sauljumiem (paziņots ar dokumentu Nr. C(1999) 117) (Dokuments attiecas uz EEZ) (1999/93/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu tiesību aktu tuvināšanu attiecībā uz būvizstrādājumiem [1], kura grozīta ar Direktīvu 93/68/EEK [2], un jo īpaši tās 13. panta 4. punktu, tā kā atbilstīgi Direktīvas 89/106/EEK 13. panta 3. punktam, lai apliecinātu ražojumu atbilstību, Komisijai no divām procedūrām jāizvēlas "vismazāk apgrūtinošā procedūra, kas ir droša"; tā kā tas nozīmē, ka jāpieņem lēmums par to, vai attiecīgajam ražojumam vai ražojumu grupai ražotāja uzraudzībā īstenota ražošanas kontroles sistēma ir nepieciešams un pietiekams nosacījums atbilstības apstiprināšanai, vai arī, ņemot vērā apsvērumus, kas saistīti ar atbilstību 13. panta 4. punktā minētajiem kritērijiem, jāiesaista apstiprināta sertifikācijas iestāde; tā kā 13. panta 4. punktā noteikts, ka šādi noteiktajai procedūrai jābūt norādītai pilnvarās un tehniskajās specifikācijās; tā kā tādēļ vēlams definēt ražojumu vai ražojumu grupas jēdzienu, ko lieto pilnvarojumos un tehniskajās specifikācijās; tā kā abas 13. panta 3. punktā noteiktās procedūras sīki aprakstītas III pielikumā Direktīvai 89/106/EEK; tā kā tāpēc precīzi jānosaka paņēmieni, kā saskaņā ar III pielikumu abas procedūras īstenojamas attiecībā uz visiem ražojumiem un ražojumu grupām, jo III pielikumā ir norādes uz konkrētām sistēmām, kurām dodama priekšroka; tā kā 13. panta 3. punkta a) apakšpunktā minētā procedūra atbilst sistēmām, kuras noteiktas pirmajai iespējai bez pastāvīgas uzraudzības un otrajai un trešajai iespējai III pielikuma 2. iedaļas ii) punktā, un procedūra, kas minēta 13. panta 3. punkta b) apakšpunktā, atbilst sistēmām, kuras noteiktas III pielikuma 2. iedaļas i) punktā, bet pirmajā iespējā ar pastāvīgu uzraudzību — III pielikuma 2. iedaļas ii) punktā noteiktajām sistēmām; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Ražojumiem un ražojumu grupām, kas noteikti I pielikumā, atbilstība jāapliecina saskaņā ar procedūru, saskaņā ar kuru ražotāja atbildībā tiek izveidota ražošanas procesa kontroles sistēma, ar kuru nodrošina ražojuma atbilstību attiecīgajiem tehniskajiem raksturlielumiem. 2. pants Ražojumiem, kas norādīti II pielikumā, atbilstība jāapliecina saskaņā ar procedūru, pēc kuras papildus ražotāja atbildībā izveidotai ražošanas kontroles sistēmai ražošanas procesa vai ražojuma novērtēšanā un uzraudzībā tiek iesaistīta akreditēta sertifikācijas iestāde. 3. pants Atbilstības apliecināšanas procedūru, kas noteikta III pielikumā, norāda pilnvarojumos norādījumiem par Eiropas tehnisko apstiprinājumu. 4. pants Šis lēmums ir adresēts dalībvalstīm. Briselē, 1999. gada 25. janvārī Komisijas vārdā — Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Durvis un vārti (ar attiecīgajām pierīcēm vai bez tām): - tikai iekštelpām, - konkrēti norādītam lietojumam un/vai lietošanas veidiem, uz kuriem attiecas īpašas prasības saistībā ar skaņas un siltuma izolāciju, hermētiskumu, ekspluatācijas drošību, izņemot šā lēmuma II pielikumā noteiktās prasības. Logi (ar attiecīgajām pierīcēm vai bez tām): - lietošanas veidiem, izņemot II pielikumā noteiktos. Slēģi, aizvirtņi, žalūzijas un sauljumi (ar attiecīgajām pierīcēm vai bez tām): - lietošanai ārpus telpām. -------------------------------------------------- II PIELIKUMS Ugunsizturīgas durvis un vārti (ar attiecīgajām pierīcēm vai bez tām): - izmantošanai aizsardzībai pret ugunsgrēka un dūmu izplatīšanos un avārijas izejām. Ugunsizturīgi logi (ar attiecīgajām pierīcēm vai bez tām): - izmantošanai aizsardzībai pret ugunsgrēka un dūmu izplatīšanos un avārijas izejām. Ugunsizturīgu durvju un vārtu pierīces: - izmantošanai aizsardzībai pret ugunsgrēka un dūmu izplatīšanos un avārijas izejām. -------------------------------------------------- III PIELIKUMS RAŽOJUMU GRUPA DURVIS, LOGI, SLĒĢI, AIZVIRTŅI, ŽALŪZIJAS UN SAULJUMI, TO PIERĪCES (1/1) 1. Atbilstības apliecināšanas sistēmas Turpmāk uzskaitītajiem ražojumiem un paredzētajiem lietošanas veidiem CEN/Cenelec attiecīgajos harmonizētajos standartos jānosaka šādas atbilstības apliecināšanas sistēmas: 1. sistēma : sk. Direktīvas 89/106/EEK III pielikuma 2. iedaļas i) apakšpunktu bez paraugu audita testēšanas. 3. sistēma : sk. Direktīvas 89/106/EEK III pielikuma 2. iedaļas ii) apakšpunktu, otro iespēju. 4. sistēma : sk. Direktīvas 89/106/EEK III pielikuma 2. iedaļas ii) apakšpunktu, trešo iespēju. Ražojums | Paredzētais izmantošanas veids | Līmenis vai klase | Atbilstības apliecināšanas sistēma | Durvis un vārti (ar attiecīgajām pierīcēm vai bez tām) | izmantošanai aizsardzībai pret ugunsgrēka un dūmu izplatīšanos un avārijas izejām | — | 1 | pārējie konkrēti norādītam lietojumam un/vai lietošanas veidiem, uz kuriem attiecas īpašas prasības saistībā ar skaņas un siltuma izolāciju, hermētiskumu, ekspluatācijas drošību | — | 3 | tikai iekštelpām | — | 4 | Durvju un vārtu pierīces | izmantošanai aizsardzībai pret ugunsgrēka un dūmu izplatīšanos un avārijas izejām | — | 1 | Logi (ar attiecīgajām pierīcēm vai bez tām) | izmantošanai aizsardzībai pret ugunsgrēka un dūmu izplatīšanos un avārijas izejām | — | 1 | pārējie | — | 3 | Slēģi, aizvirtņi, žalūzijas un sauljumi (ar attiecīgajām pierīcēm vai bez tām) | lietošanai ārpus telpām | — | 4 | Sistēmas specifikācijai jābūt tādai, lai to varētu īstenot pat tad, ja kāds efektivitātes rādītājs nav jānosaka tāpēc, ka vismaz vienai dalībvalstij vispār nav regulējuma attiecībā uz šādu rādītāju (sk. Direktīvas 89/106/EEK 2. panta 1. punktu un attiecīgā gadījumā skaidrojošo dokumentu 1.2.3. noteikumu). Minētajos gadījumos šāda rādītāja pārbaudi nedrīkst piemērot izgatavotājam, ja tas šajā ziņā nevēlas ražojuma rādītājus uzrādīt. --------------------------------------------------